Diari Oficial de la Generalitat Valenciana


Sumari del DOGV 8115, del 29-08-2017 (2017/7287)

Bases generals que han de regir les borses de treball específiques.
-------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7287


Data del document
:   08-08-2017

Organisme emissor
:   Ajuntament de Xirivella

Tipus de document
:   Anunci

Anàlisi jurídica

 Descriptors 

:   * Xirivella
    * concurs administratiu

Bases generals que han de regir les borses de treball específiques.   
 [2017/7287]  
Mitjançant el present anunci es fa públic que mitjançant Resolució número 1634, de data 1 d'agost de 2017, de la Regidoria de Personal i Seguretat Ciutadana de l'Ajuntament de Xirivella, s'han aprovat les bases generals que regiran les borses de treball específiques que es convoquen en aquest ajuntament i, en conseqüència, es publica el text definitiu d'aquestes amb el contingut següent:  
  
Primera  
La selecció de personal funcionari interí i, si escau, del personal laboral temporal, així com del personal funcionari que accedisca pel sistema de millora d'ocupació, es realitzarà mitjançant les corresponents borses d'ocupació temporal per a la selecció de llocs de treball.  
  
Integraran les borses les persones que opten, amb l'ordre de selecció que determine el tribunal, que es destinaran a cobrir vacants o substitucions de personal públic que es troben en situació d'IT, maternitat, llicència, permís, etc. o contractacions per acumulació de tasques. Sobre això els serveis es prestaran en el règim, l'horari i la dedicació que en cada cas resulte d'aplicació.  
Les persones que opten que tinguen la condició de personal funcionari de carrera d'aques ajuntament, seran nomenades pel sistema de millora d'ocupació; el lloc de treball d'origen quedarà vacant amb reserva, i els pertocarà percebre les retribucions d'acord amb el que disposa la Llei 10/2010 i legislació de desplegament.  
  
Segona. Les borses que s'han de constituir seran les que es determinen en cada supòsit, bé en convocatòries independents o derivades de processos de cobertures definitives, les quals es regiran, pel que disposen aquelles, pel que estableixen aquestes bases i legislació aplicable.  
  
Tercera. Requisits  
Les persones que opten hauran de reunir els requisits establits en les bases generals d'accés i promoció interna i, a més:  
a) Estar en possessió de la titulació que per a cada borsa s'establirà en les bases específiques que haurà de presentar-se, mitjançant fotocòpia compulsada, al Servei de Recursos Humans, si definitivament formen part de la borsa.  
  
En el supòsit que hi haja borsa de persones amb diversitat funcional:  
  
b) Certificat de discapacitat, expedit per l'organisme competent, en el supòsit que es presenten a la borsa reservada a personal afectat per persones amb diversitat funcional i així es determine en cada convocatòria en concret.  
c) Certificat de comptabilitat funcional expedit pel Centre d'Avaluació de Persones en Diversitat Funcional, c/ San José de Calasanz, 30, telèfon 367 017 284, en el supòsit que es presente a la borsa reservada a personal afectat per persones amb diversitat funcional i així es determine en cada convocatòria en concret.  
  
Quarta. Admesos  
a) Les instàncies per a optar als llocs de treball convocats s'ajustaran al model oficial facilitat pel Gabinet d'Informació i s'hi adjuntarà, en el supòsit que corresponga, certificat de discapacitat i certificat de compatibilitat funcional, en els quals ha de constar que es reuneixen tots i cadascun dels requisits exigits; es dirigiran al president de la corporació i es presentaran en el termini de 10 dies naturals comptats a partir de l'endemà de la publicació en el BOP; a més, s'haurà de publicar en el tauler d'anuncis, l'Intranet i pàgina web de l'Ajuntament. Després de finalitzar el termini de presentació d'instàncies, mitjançant resolució d'Alcaldia o regidoria delegada, s'aprovarà la llista de persones admeses i excloses que es farà pública en el tauler d'anuncis, Intranet i página web de l'Ajuntament, i es donarà un termini de 5 dies naturals per a l'esmena d'errors; si transcorre el termini sense que es formulen reclamacions, aquestes llistes s'entendran definitives. L'Alcaldia o regidoria delegada resoldrà les reclamacions, si se'n presenten. La convocatòria del primer examen i els successius anuncis del tribunal de selecció es publicaran en el tauler d'anuncis, Intranet i pàgina web de l'Ajuntament.  
  
En el cas que, per causes justificades, la persona que opte no puga adjuntar el certificat de compatibilitat funcional a la instància, haurà d'adjuntar, en tot cas, el resguard d'haver-lo sol·licitat a l'organisme competent i l'haurà d'entregar abans d'iniciar-se el primer exercici del procés selectiu corresponent. En cas que no el presente decaurà del procés de selecció.  
b) La persona que opte haurà d'observar les instruccions següents per a emplenar la instància:  
Les persones que opten i tinguen reconegut un percentatge menor al 33 % de discapacitat podran indicar en el requadre número A el percentatge de discapacitat que tinguen acreditat i sol·licitar i expressar, en el requadre número B, les possibles adaptacions de temps i mitjans per a la realització dels exercicis en què aquesta adaptació siga necessària, igual que qui, sense tindre reconegut cap percentatge, requerisca algun tipus d'adaptació.  
Les persones que opten a la borsa de persones amb diversitat funcional amb grau igual o superior al 33 %, per presentar-se a la borsa reservada a personal afecte a persones amb diversitat funcional, hauran d'indicar-ho en el requadre C de la sol·licitud i expressar, si és procedent, en el requadre D les possibles adaptacions de temps i mitjans per a la realització dels exercicis en què aquesta adaptació siga necessària.  
Les adaptacions sol·licitades hauran d'estar documentades mitjançant informe de l'organisme corresponent que es presentarà juntament amb la instància.  
  
Cinquena. El tribunal de selecció estarà constituït per:  
Presidència: que serà personal funcionari de carrera o laboral fix amb el nivell de titulació adequat, d'aquesta o d'una altra entitat pública, d'acord amb la naturalesa del lloc convocat, designat per l'Alcaldia o la regidoria delegada.  
Secretaria: serà el secretariat de l'Ajuntament o personal funcionari en qui delegue, que actuarà amb veu i vot. Quan se'l nomene com a vocal o president titular, es designarà com a secretariat del tribunal personal funcionari de l'Ajuntament, sempre que no hi haja regulació específica estatal o autonòmica que continga regulació diferent.  
  
Vocals:  
1) D'acord amb el principi de col·laboració i cooperació entre les administracions, podran formar part del tribunal un/a vocal que pertanga a l'Administració de la Generalitat o un funcionari o personal laboral fix que pertanga a l'àrea de coneixement del lloc o llocs convocats, funcionari de carrera d'aquesta o d'una altra entitat pública, d'acord amb la naturalesa del lloc convocat, designat per l'Alcaldia o regidoria delegada, en el cas que les competències estiguen delegades.  
  
2) Persona funcionaria de carrera o personal laboral fix, d'acord amb la naturalesa del lloc convocat que ocupe la direcció del respectiu servei dins de l'especialitat, d'aquesta o d'una altra entitat pública o, si no n'hi ha, persona tècnica o expert que pertanga a l'àrea de coneixement, d'aquesta o d'una altra entitat pública, designat per l'Alcaldia o regidoria de l'àrea corresponent al lloc convocat, si les competències estan delegades.  
  
3) Un funcionari de carrera o personal laboral fix, d'acord amb la naturalesa del lloc convocat, d'aquesta o d'una altra entitat pública, designat per l'Alcaldia o regidoria de l'àrea, si les competències estan delegades.  
Sense perjudici de les composicions específiques que per llei siguen d'aplicació a l'Administració local d'acord amb la naturalesa de les places convocades.  
A aquestes designacions se sumaran, d'acord amb les bases específiques de cada convocatòria, les persones que tinga en compte la legislació específica, en relació amb els processos de selecció, d'acord amb la naturalesa de les places convocades, tenint en compte que el nombre total de persones haurà de ser imparell i no podrà superar el màxim establit per la legislació.  
La designació del tribunal inclourà la dels suplents respectius.  
Cadascun dels grups polítics i de les seccions sindicals d'aquest ajuntament podran estar presents en el desenvolupament de les proves, observant aquelles actuacions que requerisquen la presència de les persones que opten per a la pràctica dels exercicis que conformen els processos de selecció o provisió de lloc de treball, és a dir, a totes les sessions de caràcter públic on es realitzen aquests processos, quedant sotmesos al deure de sigil.  
Si hi ha borses reservades a persones amb diversitat funcional, hi assistiran com a assessors del tribunal, el cap dels Serveis Sanitaris i persona titulada en Psicologia, en els temes relacionats amb:  
a) Valoració de les adaptacions prèvies que les persones que opten realitzen en les instàncies.  
b) En el supòsit que el tribunal entenga que alguna de les persones que opten no reuneix les condicions físiques o psíquiques necessàries per a poder exercir el lloc de treball de què és objecte la borsa a què pretén accedir, assessorar, amb anterioritat a la constitució definitiva de la borsa, on s'especifiquen els punts esmentats per tal que el tribunal hi puga decidir.  
El tribunal qualificador adoptarà les mesures que calguen per tal que les persones que opten com a persones amb diversitat funcional tinguen condicions similars per a la realització dels exercicis que la resta de les persones que hi participen. En aquest sentit s'hi establiran per a les persones amb diversitat funcional que ho sol·liciten, en la forma prevista en la base quarta apartat b, les adaptacions possibles en temps i mitjans perquè puguen realitzar les proves.  
Si en la realització dels exercicis se susciten dubtes al tribunal respecte de la capacitat d'alguna persona perquè està afecta a diversitat funcional per a l'exercici de les activitats habituals dels llocs de treball segons la borsa de què es tracte, podrà sol·licitar l'informe corresponent del personal assessor que forma part del tribunal.  
  
El tribunal haurà d'estar en possessió d'una titulació igual o superior a l'exigida en la convocatòria respectiva i la seua composició respectarà la legislació vigent en relació amb el coneixement de la matèria, la competència lingüística i la professionalitat.  
Així mateix, es respectarà en la composició del tribunal la presència equilibrada establida en la disposició addicional primera de la Llei orgànica 3/2007, de 22 de març, per a la igualtat efectiva de dones i homes i s'intentarà respectar la proporció de paritat entre home i dona, és a dir, la proporció de paritat com a mínim del 40 % en un dels dos sexes.  
  
  
Sisena. Les persones incloses en la borsa que s'obtinga es cridaran per l'ordre establit i quan sorgisquen necessitats de personal, amb l'excepció de si es tracta de llocs en nivell de destinació diferent al d'entrada, en aquest cas tindrà prioritat el personal funcionari de carrera que siga susceptible de nomenar per millora d'ocupació respecte de la resta i per ordre de puntuació.  
En el cas que no hi haja en la borsa respectiva persones susceptibles de ser nomenades pel sistema de millora d'ocupació, sempre que hi haja des de la direcció informe que manifeste la urgència en la contractació i s'haja realitzat, en el cas de vacant sense reserva, el corresponent concurs de provisió, s'oferirà el nomenament de personal funcionari interí a la persona que per ordre corresponga.  
  
En tots els casos es tindrà en compte que si la prestació efectiva del servei a temps complet derivada de la contractació és inferior a sis mesos, la persona que conste en la borsa no perdrà l'ordre establit en la borsa, de tal forma que si sorgeixen noves necessitats de contractació que li afecten per la naturalesa del lloc, s'acumularà la duració dels contractes, fins que amb l'última contractació sobrepasse els sis mesos i passe a ocupar l'últim lloc.  
  
En els supòsits que existisca reiteració en la substitució d'un mateix lloc de treball, en un període de temps inferior a un mes, siga quina siga la duració de la contractació inicial, s'oferirà la nova substitució a la mateixa persona que va realitzar l'anterior, sempre que hi haja informe favorable de la direcció.  
Les persones a les quals se'ls oferisca una contractació i no accepten el treball per causa justificada (malaltia, estar treballant temporalment en un altra empresa, cura de fills i similars), mitjançant justificant que acredite tal situació, perdran l'ordre de la borsa i passaran a l'últim lloc, a excepció de les baixes derivades de maternitat, baixes derivades de violència de gènere o baixes derivades de diversitat de gènere, que una vegada acreditades no perdran l'ordre en la borsa de treball. Les persones que consten en la borsa que no accepten el treball per causa injustificada s'entendrà que renuncien a la borsa.  
L- acreditació de tal situació (baixes derivades de maternitat, baixes derivades de violència de gènere o baixes derivades de diversitat de gènere) haurà de realitzar-se a través de la documentació corresponent:  
  
1. Situació de baixa per maternitat: presentació de comunicat de baixa en què es concrete la situació de maternitat expedida per facultatiu competent en el qual conste el número de col·legiació.  
2. Situació de baixa per violència de gènere, denúncia realitzada per la persona interessada en l'empresa o jutjat competent, i presentació de comunicat de baixa mèdica en què es concrete que aquesta deriva d'aquesta situació.  
3. Situació derivada de baixa per diversitat de gènere, denúncia realitzada per la persona interessada en l'empresa o jutjat competent, i presentació de comunicat de baixa mèdica en què es concrete que aquesta deriva d'aquesta situació.  
En els supòsits 2 i 3 la documentació i petició de la persona interessada es remetrà a la comissió de seguiment de la borsa perquè emeta l'informe corresponent, informe que remetrà al Servei de Recursos Humans, per tal que l'òrgan competent emeta la resolució corresponent, i admeta o no el que se sol·licita.  
En el cas que s'oferisca la cobertura d'una vacant, ja siga de nova creació o perquè la persona titular amb dret a reserva o no del lloc de treball passe a exercir un altre lloc de treball de forma provisional, s'oferirà la contractació per una única vegada, sempre que no haja mediat renúncia, a la persona primera que per ordre de puntuació corresponga de la borsa inicial, estiga o no treballant, perquè decidisca sobre la contractació o opte pel que més li interesse. En el cas que es rebutge el treball, quedarà fora de la borsa de treball, llevat que medie causa justificada d'acord amb el disposat en aquestes bases; si justifica la persona es mantindrà en el mateix ordre que li corresponia per a successius crides, i perdrà l'oportunitat que se li oferisca per aquest sistema un lloc vacant, al tractar-se d'una única crida; la justificació serà valorada per la comissió de seguiment de la borsa i s'oferirà la contractació a la segon persona a qui per puntuació corresponga de la borsa inicial i així successivament.  
El Servei de Recursos Humans convocarà per a possibles contractacions les persones que consten en la borsa. Aquesta convocatòria es farà a través del telèfon (tres cridades en dos dies diferents i en franja horaria diferent) i se'n deixarà constància mitjançant diligència del personal funcionari (on s'expressarà concretament el contingut de la conversació mantinguda i la persona amb qui s'ha contactat, del procés realitzat en la localització d'aquesta) i la justificació de la qual per a no quedar exclòs de la borsa s'haurà de presentar per mitjà d'instància en el registre d'entrada d'aquest Ajuntament, en el termini de dos dies hàbils a partir de l'endemà de la convocatòria realitzada de manera telefònica.  
  
En el cas que no es localitze la persona mitjançant telèfon, es publicarà en el tauler d'anuncis i pàgina web de l'Ajuntament les possibles contractacions i l'ordre de les persones que opten en la borsa, amb una antelació de 24 hores a la contractació efectiva i per un període de 2 dies hàbils. Si no es presenten o comuniquen telefònicament amb el Servei de Recursos Humans després de finalitzar el termini determinat, s'entendrà que el treball no els interessa, per causa injustificada, i quedaran exclosos de la borsa.  
Així mateix quedaran excloses de la borsa les persones que en el termini indicat no presenten la documentació que acredite la justificació del rebuig de la contractació oferida.  
Les baixes voluntàries presentades per les persones que consten en la borsa i que estiguen treballant en aquest ajuntament per haver-les oferit una contractació, comportarà l'exclusió de la borsa de treball, llevat que aquesta provinga de:  
a) Baixa maternal, baixa per violència de gènere o baixa per diversitat de gènere, en aquest cas no perdran l'ordre en la borsa i el mantindran per a la següent contractació.  
b) Qualsevol altra circumstància que s'al·legue a instància de part serà valorada per la comissió de seguiment; la decisió d'aquesta haurà de ser motivada i es traslladarà a la mesa i a l'òrgan competent per a la seua posterior inclusió en les bases generals.  
En aquest últim cas la circumstancia al·legada haurà d'estar relacionada amb una de les causes que d'acord amb aquestes bases, justifica la no-acceptació de la contractació oferida.  
  
Setena. La vigència de les borses serà de 4 anys i les que s'esgoten perquè no existisca cap aspirant disposat a treballar, podran ser ampliades o es confeccionaran borses noves, segons cada cas en concret.  
Es constituirà una comissió de seguiment de les borses d'ocupació temporal, que estarà formada per una persona designada per cada una de les organitzacions sindicals més representatives i un nombre igual de persones representants de l'Administració, designades per l'Alcaldia o regidoria delegada, les funcions de la qual seran les següents:  
a) Rebre de l'Administració informació sobre places adjudicades i l'estat de les borses, per mitjà de reunions mensuals que es convocaran a l'efecte.  
b) Conéixer i debatre les reclamacions que puguen presentar-se així com qualsevol altra qüestió que reglamentàriament haja de conèixer o que l'Administració o la part social decidisca sotmetre a la seua consideració.  
c) Proposar les mesures que estime oportunes per a la formació i gestió de les borses.  
Per a complir amb la seua comesa, la comissió podrà demanar i obtindre la informació pertinent de l'Administració que podrà ser requerida del personal funcionari que corresponga.  
La presidència de la comissió recaurà en personal representant de l'Administració que designe l'Alcaldia o la regidoria amb competències delegades, persona a qui correspondrà fer les convocatòries i la fixació de l'ordre del dia que, en tot cas, arreplegarà les propostes de la part social. La comissió podrà, així mateix, convocar-se a sol·licitud de les persones que tinguen la majoria de la representació sindical.  
Podran crear-se comissions de seguiment específiques per a borses determinades o conjunt de borses quan així s'estime convenient, en funció de les seues característiques peculiars i diferenciades.  
  
Huitena. Les presents bases es publicaran en el DOGV, en el tauler d'anuncis, pàgina web i en l'Intranet de l'Ajuntament. Les proves que s'hagen de realitzar, que seran les que s'indiquen en cada convocatòria concreta, es convocaran mitjançant el tauler d'anuncis d'aquest ajuntament, amb indicació de la data i el lloc de realització. El requisit del perfil lingüístic establit en el perfil de cada lloc de treball s'ajustarà al que estableixen les bases generals d'accés i promoció de llocs de treball.  
  
En tot cas hauran de contindre, com a mínim, un exercici teòric; teòric pràctic, o pràctic, d'acord amb el que es disposa en les bases específiques, que podrà consistir en:  
1) Una prova teòrica ajustada al temari que s'establisca en les bases específiques corresponents i als coneixements i continguts que es requereixen per al desenvolupament de les funcions establides en el perfil del lloc o llocs convocats.  
2) Una prova pràctica, que consistirà en la realització de dos o més supòsits pràctics anirà encaminada a conéixer la pràctica de les funcions que ha de desenvolupar la persona que opte d'acord amb el perfil dels llocs convocats i temari establit en les bases específiques.  
3) Una prova psicotècnica ajustada als coneixements establits en el perfil del lloc o llocs convocats.  
4) Una prova teòrica pràctica que podrà consistir en la superació d'un supòsit pràctic i/o preguntes amb respostes curtes ajustades al temari establit en les bases específiques.  
En tot cas, el nombre de temes serà, com a mínim:  
Grups A1 16 temes  
Grups A2 13 temes  
Grup B 10 temes  
Grups C1 7 temes  
Grups C2 4 temes  
L'exercici que s'establisca en les bases específiques serà obligatori i eliminatori, es valorarà amb un màxim de 20 punts, i es requerirà 10 punts per a entendre que s'ha superat.  
En el cas de desenvolupament escrit, les persones que opten hauran de llegir-lo davant del tribunal, que haurà de valorar el contingut, claredat i manera d'exposar.  
  
Així mateix el tribunal podrà realitzar les preguntes que crega oportunes per a una millor valoració.  
Així mateix es podrà addicionar a l'exercici obligatori una entrevista en aquells casos en què les característiques tècniques del llocs convocats ho aconsellen i sempre que així ho indiquen les bases específiques; l'entrevista haurà de valorar l'experiència de les persones que opten en les funcions que hagen de desenvolupar.  
Aquesta haurà d'acreditar-se de manera documental i es valorarà amb un màxim de 3 punts. Aquest exercici serà obligatori i no eliminatori.  
L'ordre dels exercicis serà l'establit en cada base específica segons l'oportunitat dels llocs convocats.  
S'exigirà en les bases específiques el perfil lingüístic establit per a cada lloc en concret, el qual haurà d'acreditar-se mitjançant certificat de la JQCV, d'acord amb el que estableixen els perfils dels llocs de treball i les bases específiques.  
  
Novena. A fi de no generar expectatives de treball més enllà de les possibilitats reals de l'Ajuntament i tenint en compte la naturalesa d'aquestes contractacions, s'acorda crear una borsa o dues borses, en el cas que en les bases de la convocatòria específica es determine que existeixen borses afectes a persones amb diversitat funcional, amb un total global de 60 persones, de les quals, i en el cas que corresponga, una serà reservada a personal afectat per persones amb diversitat funcional física o psíquica amb un grau de discapacitat igual o superior al 33 %, sempre que puga desenvolupar el lloc de treball, la qual cosa es determinarà amb la superació de les proves establides en les bases específiques, llevat que medie decisió contradictòria del tribunal, després d'escoltar els assessors d'aquest.  
El tribunal proposarà, per mitjà d'edicte en el tauler d'anuncis de l'Ajuntament, els components de la borsa que com a màxim serà de 60, i comptaran amb un termini de cinc dies naturals per a realitzar les reclamacions que creguen oportunes; si no hi ha reclamacions les borses s'entendran definitives i hi haurà un termini de cinc més, a partir de l'endemà que aquestes siguen definitives perquè presenten en el Servei de Recursos Humans, i a través del registre d'entrada, la documentació acreditativa dels requisits exigits; si no ho fan en el termini establit quedaran fora de la borsa de treball, a no ser que hi haja causa justificada, que serà valorada per la comissió de seguiment de la borsa, que haurà d'acordar-se per l'Alcaldia o regidoria delegada.  
  
Les persones incloses en la borsa que s'obtinga seran cridades per l'ordre establit en aquestes i es començarà per la borsa en què la primera persona haja obtingut major puntuació, seguint pel primer de l'altra, i així de forma successiva fins a aplegar al final de la borsa on hi hagen menys persones; es procedirà a partir d'eixe moment a cridar de la borsa on hi hagen més persones fins a arribar al final, i es començarà, una vegada finalitzada, per la borsa de diversitat funcional, realitzant la crida de forma alternativa de la forma anteriorment mencionada.  
  
Els empats es resoldran d'acord amb l'impacte de gènere, a favor del gènere menys representat en els llocs convocats.  
  
Desena. Aquesta convocatòria es regeix, en primer lloc per aquestes bases i, en allò que no preveuen, per la Llei 11/1999, que modifica la Llei 7/1985, de 2 d'abril, reguladora de les bases de règim local, RD legislatiu 781/1986, de 18 d'abril, RD 896/1991, de 7 de juny, i la resta de disposicions d'aplicació a la selecció de personal.  
  
Contra aquestes bases i contra les bases específiques de les convocatòries que les completen que posen fi a la via administrativa, es podrà recórrer en la forma prevista en la Llei 39/2015, d'1 d'octubre, del procediment administratiu comú de les administracions públiques (art. 123 i 124).  
  
Xirivella, 8 d'agost de 2017.- L'alcalde accidental: Vicent Sandoval Núñez.